A berlini magyarok emlékkönyvéről

Vissza

Az 1841/42 tanévben Berlinben tanuló 25 magyar hallgató Gáspár János szellemi vezetésével megalapította a Bund Ungarischer Hochschüler in Berlin nevű társaságot (1842. július 18.).

Az alapításról, a társaság céljáról, szerkezetéről, tagjairól az általuk indított Berlini magyarok emlékkönyvéből olvashatunk, mely három nagy egységre tagolódik:

1. Az alapítás céljai, (lásd Bevezetés) a gyűlések jegyzőkönyvei, szervezeti-technikai szabályozások, majd egy névsor, melyet a Berlinbe látogatott magyarok vezetnek (Keresés az emlékkönyvben);

2. tanácsok és útmutatók a hallgatók számára (a városról, tanulmányi lehetőségekről, lakáslehetőségekről, stb.);

3. a magyar könyvtárról szóló rész. (a berlini magyar könyvtár története 1945-ig)

A Berlini Magyarok Emlékkönyve ma a berlini Humboldt Egyetem Philosophische Fakultät II, Seminar für Hungarologie tanszékvezetői szobájában található. Ma is vezetik a névsort, azzal a különbséggel, hogy nem minden „itt tanuló vagy átutazó magyar” hanem csak az egyetemen megforduló vendégek írják be nevüket, a tanszékvezető felajánlására.

Vissza